युवतियों की पहली पसंद नौकरीपेशा जीवन साथी
कलचुरि (कलार) महासभा ग्वालियर के तत्वावधान में रविवार को मप्र चेंबर ऑफ कॉमर्स के सभागार में आयोजित युवक-युवती परिचय सम्मेलन में परिचय देने आईं युवतियों की पहली पसंद जहां शिक्षित सरकारी नौकरीपेशा जीवन साथी रही। वहीं युवकों की चाह शिक्षित घरेलू जीवन संगनी रही। सम्मेलन में 300 युवक-युवतियों ने मंच पर आकर अपना परिचय दिया, जिसमें से 30 जोड़े तय हो गए।
परिचय सम्मेलन के मुख्य अतिथि केंद्रीय मंत्री नरेंद्र सिंह तोमर तथा विशिष्ट अतिथि महिला एवं बाल विकास मंत्री माया सिंह, राष्ट्रीय अध्यक्ष संजय जायसवाल, संरक्षक बसंत लाल साव, नगर निगम की एमआईसी सदस्य खुशबू गुप्ता, चिरोंजीलाल शिवहरे, पूर्व पार्षद देवेंद्र पवैया, नरेश गुप्ता, लल्ला शिवहरे थे। कार्यक्रम का शुभारंभ भगवान सहस्त्रबाहु की प्रतिमा के समक्ष दीप प्रज्वलित कर किया गया।
महासभा के जिलाध्यक्ष सुरेश जायसवाल ने कहा कि किले पर सहस्त्रबाहु के मंदिर को सास -बहु के मंदिर के नाम से जाना जाता है। मंदिर का नाम भगवान सहस्त्रबाहु का मंदिर किया जाए। नगर निगम की एमआईसी सदस्य खुशबू गुप्ता ने मंच से मांग की कि शहर में भगवान सहस्त्रबाहु के नाम एक चौराहा का नामकरण किया जाए, जहां उनकी प्रतिमा लगाई जाए।
केंद्रीय मंत्री नरेंद्र सिंह तोमर ने कहा कि इस तरह के आयोजन समाज में होते रहना चाहिए। कलचुरि समाज ने जो कार्य किया है वह सराहनीय है। कलचुरि समाज की मांग को पूरा किया जाएगा। इसके उपरांत युवक -युवतियों ने मंच पर आकर अपना परिचय दिया। कार्यक्रम का संचालन प्रदीप जायसवाल, सुरेश जायसवाल, शिवदयाल पवैया ने किया। इस अवसर पर कुलदीप गुप्ता, रघुवीर राय, अनुराग शिवहरे, संजीव गुप्ता सहित काफी संख्या में समाज के लोग मौजूद थे।
राष्ट्रीय कार्यकारिणी की बैठक में लिए कई निर्णय
कलचुरि (कलार) महासभा की राष्ट्रीय कार्यकारिणी की बैठक रविवार दोपहर 12 बजे हुई। बैठक में चिरोंजीलाल शिवहरे ने शिवपुरी लिंक रोड पर 15 एकड़ जमीन समाज को देने की घोषणा की। कॉलेज संचालकों ने कहा कि शिवहरे समाज के पांच छात्रों को नि:शुल्क शिक्षा देंगे। बैठक में सास - बहू के मंदिर का नाम सहस्त्रबाहु करने के लिए केंद्र सरकार और पुरातत्व विभाग को पत्र लिखने का निर्णय लिया गया। बैठक में समाज हित में कई और अहम निर्णय लिए गए। बैठक में राष्ट्रीय अध्यक्ष संजय जायसवाल, संरक्षक बसंतलाल साव, सचिव लाल चंद्र गुप्ता, कोषाध्यक्ष डॉ. तेजराज, सदस्य संतोष कुमार गुप्ता सहित कई पदाधिकारी मौजूद थे।
कलचुरि महासभा केे युवक-युवती परिचय सम्मेलन में परिचय देती युवती।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva